Rêxistina HDPyî ya Êlihî otêlêk de wextê taşte de muxabiran reyde ronişte. Kombîyayîş de parlamenterê HDPyî yê Êlihî Mehmet Ruştu Tiryakîyî qisey kerd.
Tiryakîyî bale ante îşxalê qeyûman ê şaredarîyanê HDPyî ser û vat heqê weçînayîşî û weçînitişî ser ame xespkerdene, bire bêhuqûqî ya. Tiryakîyî madeya 127. a Qanûnê Bingeyînî viste vîrî û vat: "Eke derheqê şaredaranê ke ameyî weçînayene de tehqîqatêk estbo wezîfe ra yenê girewtene. Derheqê Osman Karabulutî de û embazanê ma yê ke ameyî weçînayene de tehqîqatêk çinêbi.  kesanê ke mora ci binê îşxalê şaredarîyan  esta sûcê destûrî kerd."
Parlamentere Ayşe Acara Başaran zî vat bi îşxalê qeyûmî vera sîstemê hemserekîye hêriş ame kerdene û vat: "Ma zanenê ke îqtîdar nêwazeno ke cinîyî îdare ser o bibê."
